OzLabs/hebrew-wiki-articles huggingface dataset:
טובורו

טובורו (בצרפתית: Touboro) היא עיירה בקמרון שנמצאת באזור הצפון.

ב-2014 פורסם כי ישנן בעיית מהגרים בטובורו עקב אלימות של שני ארגונים חמושים (סלקה ואנטי-בלאקה).

== גאוגרפיה ==
טובורו ממוקמת כ-277 ק"מ מבירת האזור גארואה וכ-575 ק"מ מבירת המדינה יאונדה. בנוסף, העיירה ממוקמת כ-362 ק"מ מהגבול של קמרון עם ניגריה, כ-17 ק"מ מהגבול של קמרון עם צ'אד וכ-31 ק"מ מהגבול של קמרון עם הרפובליקה המרכז-אפריקאית. צפונית לעיירה נמצא שדה תעופה.

== אקלים ==
הטמפרטורה הממוצעת היא 25 מעלות צלזיוס. החודש הכי חם הוא מרץ (30 מעלות צלזיוס). החודש הכי קר הוא אוגוסט (22 מעלות צלזיוס). כמות המשקעים הממוצעת היא 1,734 מילימטרים בשנה. חודש אוגוסט הוא החודש שיש בו הכי הרבה גשם (494 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

== תנועה ותחבורה ==
טובורו ממוקמת ליד הכביש הלאומי N13 והכביש D89.

== קישורים חיצוניים ==
<div class="mw-content-ltr">
* [https://web.archive.org/web/20090608040117/http://www.spm.gov.cm/elections/minicipales2002/maires2002_nord.htm Site de la primature - Élections municipales 2002] 
* [https://web.archive.org/web/20110601052711/http://www.cidegef.refer.org/douala/DONATIEN_AVELE.doc Contrôle de gestion et performance des services publics communaux des villes camerounaises ]- Thèse de Donation Avele, Université Montesquieu Bordeaux IV 
* Charles Nanga, [http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996], Mémoire ENA. 
</div>

== הערות שוליים ==

קטגוריה:קמרון: ערים
צדארוזאורוס

צדארוזאורוס (שם מדעי: Cedarosaurus) הוא סוג של דינוזאור ארוך צוואר ממשפחת הברכיוזאוריים אשר חי בקרטיקון התחתון לפני 126 מיליון שנה. הוא קרוי על שם האזור בו נמצא - תצורת הר סידר (Cedar Mountain Formation) שביוטה, ארצות הברית, בהם נמצא ב-1999 בידי החוקרים טידוול, קרפנטר וברוקס (Tidwell, Carpenter and Brooks) - הדינוזאור הראשון שהם תיארו. מספר מדענים טוענים שהיה שייך לקבוצת הטיטאנוזאורים.

זאורופוד זה היה קרובו של הברכיוזאורוס אשר חי בתור היורה והוא הגיע לאורך 20 מטר, לגובה 10 מטרים ולמשקל 40 טון. צווארו הארוך הכיל חוליות רבות ובראשו היה ראש קטן בעל כרבולת ולסתות עדינות אשר שימשו לתלישת עלי עצים. הצוואר היה ארוך בהרבה משאר הגוף. כפי שידוע מזאורופודים אחרים הוא בלע אבני גסטרוליתים שימשו לכתוש את מזונו בקיבה. חלק מהגסטרוליתים שנמצאו היו גדולים מאוד, עד למשקל 7 ק"ג.

== בתרבות ==
דינוזאור זה הופיע בסדרה מהפכת הדינוזאורים.

==קישורים חיצוניים==

קטגוריה:ברכיוזאוריים
קטגוריה:דינוזאורים שחיו בקרטיקון תחתון באמריקה הצפונית
קטגוריה:מאובני טקסונים שתוארו ב-1999
מארי קונדו

מארי קונדו (ביפנית: 近藤 麻理恵, באנגלית: Kondō Marie; נולדה ב-9 באוקטובר 1984) היא יועצת סדר וארגון וסופרת יפנית.

קונדו כתבה ארבעה ספרים על ארגון וסדר, אשר נמכרו ביחד במיליוני עותקים ותורגמו מיפנית לשפות רבות, ובכלל זה קוריאנית, סינית, ספרדית, אינדונזית, צרפתית, גרמנית, שוודית, פורטוגזית, אנגלית ועברית. בפרט, ספרה "סוד הקסם היפני" (The Life-Change Magic of Tidying Up, 2011) פורסם בלמעלה מ-30 מדינות, היה רב-מכר ביפן ובאירופה, ופורסם בארצות הברית בשנת 2014.

קונדו נבחרה לאחד מ-100 האנשים המשפיעים ביותר של המגזין "טיים" בשנת 2015.

== רקע ==
קונדו בשנת 2015.
קונדו אומרת שהיא התעניינה בסדר וארגון מאז ילדותה. כשהייתה בחטיבת הביניים, נהגה קונדו לרוץ לתוך הכיתה כדי לסדר מדפי ספרים, בעוד חברי הכיתה שלה שיחקו בשיעור חינוך גופני. בכל פעם שהיו בחירות לתפקידים בכיתה, היא לא ביקשה להיות נציגת הכיתה או אחראית להאכלת חיות המחמד. במקום זאת, היא השתוקקה להיות אחראית למדף הספרים כדי להמשיך ולסדר ספרים. קונדו אמרה שיום אחד חוותה פריצת דרך בעניין הסדר והארגון: "הייתי אובססיבית בנוגע למה שאני יכולה לזרוק. יום אחד הייתה לי התמוטטות עצבים והתעלפתי. הייתי מחוסרת הכרה במשך שעתיים. כאשר חזרתי להכרתי שמעתי קול מסתורי, כמו איזה אליל-סדר שאמר לי להסתכל על הדברים שלי יותר מקרוב, והבנתי את הטעות שלי: רק חיפשתי דברים לזרוק. מה שאני צריכה לעשות זה למצוא את הדברים שאני רוצה לשמור. זיהוי הדברים שגורמים לך אושר: זוהי העבודה של סדר וארגון."

קונדו בילתה חמש שנים כמשמשת במקדש שינטו. היא הקימה את העסק שלה לייעוץ בנושא סדר וארגון בגיל 19, כאשר הייתה סטודנטית לסוציולוגיה באוניברסיטה הנוצרית של טוקיו.

== שיטת קון-מארי ==
שיטת הארגון של קונדו ידועה כשיטת קון-מארי, והיא מורכבת מאיסוף כל חפציו של אדם, קטגוריה אחת בכל פעם (בגדים, ספרים, ניירת, קומונו וסנטימנטלי), ולאחר מכן מיונם, ושמירה רק של הדברים ש"מציתים שמחה" (tokimeku – とき めく, המילה ביפנית, פירושה "לרטוט, לפעום, לדפוק"), ובחירת מקום לכל חפץ מאותו זמן ואילך.

קונדו אומרת כי השיטה שלה קיבלה באופן חלקי את השראתה ממסורת דת השינטו העממית היפנית. ניקוי וארגון דברים כראוי יכול להיות תרגול רוחני בשינטו, אשר עוסקת באנרגיה או ברוח האלוהית של דברים (kami) ובדרך הנכונה לחיות (kannagara). קונדו מעבירה סמינרים בעולם בהם היא מכשירה יועצים ויועצות ללוות אנשים בשיטה שהמציאה. כיום בישראל ישנן שבע יועצות קון-מארי מוסמכות - סיוון גונן, ענבל קפלן, אלי מאור, דנה הורוביץ, אנאבל קופרלי, שרית סלע והילה קמפר פילוסוף.

== הופעות בתקשורת ==
דרמה טלוויזיונית בת שני חלקים, המבוססת על קונדו ועל עבודתה, צולמה בשנת 2013. קונדו העבירה הרצאות רבות ונתנה הופעות רבות בטלוויזיה. היא פרסמה סדרה של קטעי וידאו המלמדים את "הדרך הטובה ביותר לקפל למען המראה המושלם".

ב-1 בינואר 2019 החלה נטפליקס לשדר סדרה בשם "עושים סדר עם מארי קונדו" (Tidying Up with Marie Kondo). בסדרה, קונדו מבקרת בכמה בתים מלאי אי-סדר של משפחות אמריקאיות ומנחה אותן בסידור בתיהן בשיטת קון-מארי שלה.

== חיים אישיים ==
קונדו נשואה לטאקומי קאוואהרה (Takumi Kawahara). לבני הזוג שלושה ילדים.

נכון לשנת 2019, היא ומשפחתה מתגוררים בלוס אנג'לס, קליפורניה.

==קישורים חיצוניים==

* 

* 
* 

==הערות שוליים==

קטגוריה:סופרות יפניות
קטגוריה:יפנים שהופיעו ברשימת טיים 100
קטגוריה:יפניות שנולדו ב-1984
קטגוריה:יפנים שנולדו ב-1984
וולטיקותריום

וולטיקותריום (שם מדעי: Volaticotherium) הוא סוג של יונק נכחד שחי לפני 164 מיליון שנה באמצע היורה. הוא היה שייך לסדרה נכחדת בשם אאוטריקונודונטים אשר נכחדה עם הכחדת הקרטיקון לפני 66 מיליון שנה. הוא נמצא בחפירות במונגוליה הפנימית, סין. יונק זה נחשב ליונק המעופף הקדום ביותר.

יונק זה היה דומה במראהו לסנאי מעופף, והיה בעל קרומי תעופה דומים. הגולגולת שלו הייתה קטנה והוא היה בעל שיניים של אוכלי חרקים כמו עטלפים, אך עם ניבים ארוכות מעט. היו לו זרועות ארוכות וזנב ארוך ועבה והוא היה מכוסה פרווה. ייתכן שהיה פעיל בלילה כדי לחמוק מדינוזאורים או פטרוזאורים טורפים, בדומה לסנאים המעופפים של היום.

יונק זה לא היה קרוב ליונקים המודרניים, ולא היה יונק שליה או כיס אלא יונק קדום יותר. ייתכן שהיה קרוב מעט לקבוצת המטאתריה שאבותיה התפתחו במשך היורה ורובם שגשגו לאחר הכחדת הדינוזאורים. אם כך הוא כנראה היה חסר שליה.

== בתרבות ==
יונק זה הופיע בסדרה מהפכת הדינוזאורים.

==קישורים חיצוניים==

קטגוריה:אאוטריקונודונטים
קטגוריה:יונקים שחיו ביורה באסיה
קטגוריה:בעלי חיים שחיו ביורה תיכון באסיה
קטגוריה:בעלי חיים שחיו ביורה עליון באסיה
קטגוריה:מאובני טקסונים שתוארו ב-2006
קטגוריה:סין: מאובנים
גביע המדינה בכדורסל 1972/1973

גביע המדינה בכדורסל לעונת 1972/1973 היא התחרות ה-14 מאז היווסדו של המפעל.

מכבי תל אביב זכתה בתואר בפעם ה-12 בתולדותיה, לאחר ניצחון בגמר על בית"ר ירושלים, שההגעה לגמר זה, מהווה את השג השיא של הקבוצה.

בגמר הגביע בעונה זו נקבע שיא הנקודות במשחקי גמר גביע (197 במצטבר).

== סיבוב ראשון ==
בשלב זה נרשמה הפתעה גדולה כאשר הפועל גן שמואל הדיחה את הפועל תל אביב, מה שהוביל לפיטורי המאמן עמי שלף.
{| class="wikitable"
!קבוצה א'
!תוצאה
!קבוצה ב'
|-
|הפועל תל אביב
|89-77
|הפועל גן שמואל
|-
|מכבי רמת גן
|73-100
|הפועל מגידו
|-
|הפועל ירושלים
|73-90
|הפועל גבת/יגור
|-
|מכבי פתח תקווה
|74-62
|הפועל רמת הכובש
|-
|הפועל חולון
|60-101
|הפועל מזרע
|-
|בית"ר ירושלים
|54-86
|הפועל גת
|-
|מכבי דרום תל אביב
|54-68
|הפועל מעוז חיים
|-
|הפועל גבעת חיים
|82-66
|אליצור תל אביב
|-
|הפועל גבעת ברנר/נען
|58-87
|בית"ר תל אביב
|-
|הפועל גניגר
|88-78
|הפועל רמת גן
|-
|מכבי קריית מוצקין
|74-71
|הפועל ניר דוד/בית אלפא
|-
|הפועל אשדות אפיקים
|81-78
|הפועל קריית חיים
|-
|הפועל חולתה
|101-64
|הפועל חיפה
|-
|מכבי חיפה
|63-110
|מכבי נתניה
|-
|הפועל פתח תקווה
|71-79
|הפועל צפון תל אביב
|-
|הפועל עפולה
|84-67
|מכבי תל אביב
|}

== שמינית הגמר ==
נרשמה הפתעה כאשר אליצור תל אביב מהליגה הארצית הדיחה את הפועל גבעת ברנר/נען מהלאומית.
{| class="wikitable"
!קבוצה א'
!תוצאה
!קבוצה ב'
|-
|הפועל פתח תקווה
|64-88
|הפועל רמת הכובש
|-
|אליצור תל אביב
|77-79
|הפועל גבעת ברנר/נען
|-
|הפועל רמת גן
|89-81
|מכבי תל אביב
|-
|הפועל ניר דוד/בית אלפא
|68-72
|הפועל קריית חיים
|-
|הפועל גן שמואל
|83-57
|מכבי רמת גן
|-
|הפועל חיפה
|72-78
|מכבי חיפה
|-
|הפועל ירושלים
|74-112
|מכבי דרום תל אביב
|-
|הפועל חולון
|2-0 (טכני)
|בית"ר ירושלים
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל פתח תקווה
|96-74
|בית"ר ירושלים
|-
|הפועל ירושלים
|71-101
|אליצור תל אביב
|-
|מכבי תל אביב
|95-110
|הפועל ניר דוד/בית אלפא
|-
|מכבי רמת גן
|79-99
|הפועל חיפה
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|בית"ר ירושלים
|71-83
|הפועל ירושלים
|ג'ק אייזנר 28 / מייק לין 24
|-
|מכבי תל אביב
|67-76
|מכבי רמת גן
|טל ברודי 28 / לארי גורדון 32
|}

== הגמר ==
מכבי תל אביב זכתה בגביע ה-12 בתולדותיה.

ב-15 הדקות הראשונות הגמר היה שקול. לאחר שוויון 39-39, מכבי רצה ליתרון 13 עד למחצית (55:42).

בתחילת המחצית השנייה מכבי פתחה בריצה נוספת של 0–15, מה שהבטיח לה את הניצחון.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/87 עמודים 170-173]
*[http://www.jpress.nli.org.il/Olive/APA/NLI_heb/SharedView.Article.aspx?href=DAV%2F1973%2F06%2F08&id=Ar00204&sk=FE1C187F מכבי תל אביב זכתה בגביע המדינה], דבר, 8 ביוני 1973

== הערות שוליים ==

קטגוריה:1972 בישראל: ספורט
קטגוריה:1973 בישראל: ספורט
קטגוריה:תחרויות כדורסל ב-1972
קטגוריה:תחרויות כדורסל ב-1973
קטגוריה:עונות בגביע המדינה בכדורסל
מנטליזאורוס

איור של מנטליזאורוס
מנטליזאורוס (שם מדעי: Mantellisaurus) הוא סוג של דינוזאור ממשפחת האיגואנודוניים שבקבוצת האורניתופודה שחי באירופה לפני 12 מיליון שנה. מאובניו נמצאו ב-2007 בידי החוקר גרגורי ס. פאול. שמו של הדינוזאור קרוי על שם החוקר האנגלי גדעון מנטל, אשר גילה את מאובני שיני האיגואנודון. המאובנים התגלו בבריטניה, גרמניה ובלגיה.

דינוזאור זה השתייך לקבוצתו של האיגואנודון (כמה חוקרים סוברים שהיה שייך לקבוצת האנקילופולקסיה במקום) והגיע לאורך 7 מטרים ולמשקל 750 קילוגרם. הוא היה דו-רגלי בעל זרועות ארוכות שבקצוותיהם זוג בהונות מחודדות ששימשו להגנה. הדינוזאור היה אוכל צמחייה נמוכה ואולי הזדקף על רגליו כדי להגיע לצמרות של עצים נמוכים. הוא עצמו ניצוד בידי טורפים כמו הנאוונאטור, אשר נמצא בקרבת מאובניו.

== קישורים חיצוניים ==

קטגוריה:בעלי חיים שתוארו ב-2006
קטגוריה:טקסונים שתוארו בידי גרגורי ס. פאול
קטגוריה:איגואנודוניים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-2007
נודטיס

נודטיס (שם מדעי: Nuthetes) הוא סוג של דינוזאור ממשפחת הדרומאוזאוריים שאולי בוטל. הוא חי באירופה לפני 143 מיליון שנה בתור הקרטיקון, שם צד בעלי חיים קטנים. הוא נמצא בדורסט, בריטניה וקיבל את שמו מריצ'רד אוון ב-1854. המאובנים כללו בעיקר עצמות שיניים. פירוש שמו הוא: "מי שנוזף", דבר המזכיר את הכינוי ללטאות הכוח, ששיניהם דמו לו. הוא איננו היה קרוב ללטאות אמיתיות.

אורך הדינוזאור הגיע ל-2 מטר והוא היה צייד בעל זנב ארוך דו-רגלי שנע במהירות ותפס טרף קטן בשיניו החדות. ייתכן שהיה מכוסה בנוצות. במקור הוא נחשב למין של מגלוזאורוס אך התברר שאינו קרוב.

כיום מעריכים שסוג זה מבוטל ומאובניו הם של דרומזאור אחר - דרומאוזאורואידיס (Dromaeosauroides).

==קישורים חיצוניים==

קטגוריה:דרומאוזאוריים
קטגוריה:דינוזאורים שחיו בקרטיקון תחתון באירופה
קטגוריה:טקסונים שנויים במחלוקת
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1854
אצ'ינודון

אצ'ינודון (שם מדעי: Echinodon; משמעות שמו: "שיני קיפוד", בעבר נקרא" Saurechinodon) הוא סוג של דינוזאור בעל אגן דמוי-עוף שהיה קרוב להטרודונטוזאורוס. הוא חי באירופה של הקרטיקון התחתון לפני 140 מיליון שנה.

היצור התגלה בדורסט, בריטניה ב-1861 וקיבל את שמו מהחוקר הידוע ריצ'רד אוון, אשר נתן את השם לדינוזאורים. זה היה דינוזאור קטן באורך 60 סנטימטר שהיה אוכל צמחים, אך שיניו דמו לאלה של יונקים קטנים. בעבר הוא נחשב כסוג של לטאה. כמו כן הוא נחשב לבעל עור נוקשה, אך בהמשך התברר שהמאובן היה של צב מאובן מאותה תקופה.

היצור חי בקבוצות קטנות וניזון מצמחים ברחבי אירופה של תחילת הקרטיקון. הוא היה מאחרוני ההטרודונטוזאוריים שחיו.

==קישורים חיצוניים==

קטגוריה:בעלי חיים שתוארו ב-1861
קטגוריה:הטרודונטוזאוריים
קטגוריה:דינוזאורים שחיו בקרטיקון תחתון באירופה
קטגוריה:הממלכה המאוחדת: מאובנים
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1861
דרקורפטור

דרקורפטור (שם מדעי: Dracoraptor; מילולית: "שודד דרקוני") הוא סוג של דינוזאור תרופוד טורף שחי בתור היורה לפני 199–201 מיליון שנה. הוא היה תרופוד פרימיטיבי שהיה קרוב לצלופיזיים. מאובניו התגלו ב-2014 וב-2015 בווילס. את שמו קיבל ב-2016 מ"הדרקון האדום", מפלצת מיתולוגית המזוהה עם ויילס.

הדרקורפטור הגיע לאורך 2.1–3 מטר בבגרות (הפרטים הראשונים היו של צעירים) והוא היה קל משקל וזריז עם זנב ארוך, צוואר בינוני וראש קטן וצר בו היו שיניים חדות אך דקות. השרידים שנמצאו הכילו עצמות שבורות ומרבית השלד שוחזר על פי שלדי דינוזאורים קרובים כמו הצלופיזיס. בדומה לתרופודים רבים, הוא היה בעל טפרים חדים בקצוות רגליו הקדמיות.

דינוזאור זה התפתח לאחר הכחדת הטריאס, מלפני 201 מיליון שנה, והוא נחשב לאחד מאבותיהם של התרופודים הגדולים יותר של היורה והקרטיקון.

==בתרבות==
דינוזאור חדש זה ומאובניו נראים בתוכנית הבריטית "הדינוזאורים של בריטניה" בפרק השני, כאשר טרם קיבל את שמו.

==קישורים חיצוניים==

<gallery>
Dracoraptor.jpg
Dracoraptor National Museum Cardiff Amgueddfa Cenedlaethol Caerdydd.jpg
</gallery>

קטגוריה:צלופיזואידה
קטגוריה:דינוזאורים שחיו ביורה תחתון באירופה
קטגוריה:מאובני טקסונים שתוארו ב-2016
גביע המדינה בכדורסל 1974/1975

גביע המדינה בכדורסל לעונת 1974/1975 היא התחרות ה-15 מאז היווסדו של המפעל.

לאחר שבעונה שעברה בוטלו משחקי הגביע עקב מלחמת יום הכיפורים, בעונה זו זכתה מכבי תל אביב זכתה בתואר בפעם ה-13 בתולדותיה, לאחר ניצחון בגמר על הפועל גבת/יגור.

== סיבוב ראשון ==
{| class="wikitable"
!קבוצה א'
!תוצאה
!קבוצה ב'
|-
|אליצור פתח תקווה
|78-55
|מכבי חיפה
|-
|מכבי פתח תקווה
|64-71
|מכבי דרום תל אביב
|-
|הפועל נהריה
|0-2 (טכני)
|הפועל גבעת ברנר/נען
|-
|הפועל מעוז חיים
|53-65
|הפועל כנרת
|-
|בית"ר ירושלים
|53-68
|הפועל יזרעאל
|-
|הפועל עין חרוד-גבע
|99-79
|הפועל ירושלים
|-
|אליצור תל אביב
|77-76
|הפועל תל אביב
|-
|הפועל קריית חיים
|37-28
|בית"ר תל אביב
|-
|מכבי נתניה
|71-61
|הפועל עפולה
|-
|מכבי רחובות
|90-64
|הפועל חיפה
|-
|הפועל רמת הכובש
|73-75
|הפועל מגידו
|-
|הפועל פתח תקווה
|61-107
|הפועל כפר ויתקין
|-
|הפועל אשקלון
|95-66
|מכבי תל אביב
|-
|הפועל רמת גן
|76-99
|הפועל גת
|-
|מכבי רמת גן
|69-107
|הפועל חולון
|-
|הפועל גבת/יגור
|58-105
|הפועל בית אלפא
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל נהריה
|65-86
|הפועל מעוז חיים
|-
|מכבי תל אביב
|66-124
|בית"ר ירושלים
|-
|הפועל רמת גן
|82-90
|הפועל ירושלים
|-
|הפועל תל אביב
|66-81
|בית"ר תל אביב
|-
|מכבי רמת גן
|61-83
|הפועל עפולה
|-
|הפועל חיפה
|46-78
|הפועל רמת הכובש
|-
|הפועל פתח תקווה
|92-71
|הפועל גבת/יגור
|-
|מכבי חיפה
|59-81
|מכבי פתח תקווה
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל נהריה
|100-66
|מכבי תל אביב
|-
|הפועל רמת גן
|74-82
|הפועל תל אביב
|-
|מכבי רמת גן
|67-74
|הפועל חיפה
|-
|הפועל גבת/יגור
|72-74
|מכבי חיפה
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל גבת/יגור
|72-74
|מכבי רמת גן
|בועז ינאי 32 / ארנון מוזס 22
|-
|מכבי תל אביב
|73-88
|הפועל רמת גן
|מולי אבישר 30 / חנן קרן 29
|}

== הגמר ==
מכבי תל אביב זכתה בגביע ה-13 בתולדותיה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/90 עמודים 182-185]
*יעקב פתאל, [http://www.jpress.nli.org.il/Olive/APA/NLI_heb/SharedView.Article.aspx?href=DAV%2F1975%2F04%2F23&id=Ar00500&sk=B024BC20 מכבי תל אביב זכה בגביע ניצח גבת יגור 89:74], דבר, 23 באפריל 1975
*משר לרר, [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1975%2F04%2F23&id=Ar00804&sk=4FFD3142 ליל המכבים], מעריב, 23 באפריל 1975

== הערות שוליים ==

קטגוריה:1974 בישראל: ספורט
קטגוריה:1975 בישראל: ספורט
קטגוריה:תחרויות כדורסל ב-1974
קטגוריה:תחרויות כדורסל ב-1975
קטגוריה:עונות בגביע המדינה בכדורסל
NGC 4450

NGC 4450 היא גלקסיה ספירלית בקבוצת הכוכבים שערות ברניקי, הנמצאת במרחק של כ-49 מיליון שנות אור ממערכת השמש ושייכת לצביר הבתולה.

== היסטוריה ==
לגלקסיה בהירות נראית מדרגה 10.1 והיא התגלתה ב-11 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.56. הוא תיאר אותה כדי בהירה, לא סדורה ועם מרכז בהיר. ארבעה ימים מאוחר יותר הוא תיאר ערפילית נוספת, שקיבלה את הציון II.90, כדי בהירה ועם מרכז בהיר ליד כוכב בהיר, כאשר לפי הקואורדינטות שהוא רשם, נמצאת דקת קשת מערבה ו-4 דקות קשת דרומה ממיקומה של II.56. בנו, ג'ון הרשל, צפה בה מספר פעמים והכניס אותה לקטלוג הערפיליות שפרסם בשנת 1833 תחת הציון 1282, כאשר הוא מציין שזאת הערפילית שזיהה אביו כ-II.56 וגם כ-II.90, ושמדובר ככל הנראה בזיהוי כפול של אותה ערפילית, שכן אין אף ערפילית אחרת בסביבתה הקרובה. הוא תיאר אותה בתצפיותיו השונות כדי בהירה, בהירה או בהירה מאוד, די גדולה או גדולה, עגולה או מעט מאורכת ובעלת מרכז בהיר שמתבהר בחדות או בהדרגה. הוא גם ציין שיש כוכב עם דרגת בהירות 9 כ-5 דקות קשת מדרום מערב לה. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3003 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4450, כאשר היא מתוארת כבהירה, גדולה, עגולה ומתבהרת מאוד ובהדרגה בכיוון המרכז עד ליצירת גרעין דמוי כוכב.

== תצפית ==
הגלקסיה נמצאת בחלקו הצפוני של צביר הבתולה שגולש לתוך קבוצת הכוכבים שערות ברניקי, כ-9.8 מעלות ממזרח-צפון-מזרח לכוכב הבולט דנבולה וכ-9.9 מעלות ממערב לכוכב α בשערות ברניקי. כ-1.3 מעלות מצפון-צפון-מערב לה נמצאות M85 ו-NGC 4394, כ-3.7 מעלות ממזרח לה נמצאת NGC 4651, כ-3.1 מעלות מדרום-מזרח לה נמצאת M91, כ-2.8 מעלות מדרום-דרום-מזרח לה נמצאת M88, כ-1.8 מעלות מדרום-מערב לה נמצאת M100, כ-1.1 מעלות ממערב-דרום-מערב לה נמצאת NGC 4350 וכ-2.2 מעלות מצפון-מערב לה נמצאת NGC 4293, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4450 הוא כ-5.2 דקות קשת, שממרחקה שקול לקוטר של כמעט 75,000 שנות אור, כשלושה רבעים מהקוטר של שביל החלב, מסתה מוערכת בכ- מסות שמש, כ-45% ממסת שביל החלב, כאשר קרוב ל-90% ממסתה או כ- מסות שמש, היא מסת הכוכבים שבגלקסיה. בנוסף היא מכילה כמויות קטנות יחסית של גז ואבק, כ- מסות שמש של מימן אטומי, מסות שמש של מימן מולקולרי (H<sub>2</sub>) וכ- מסות שמש של אבק. למרות הכמות המועטה יחסית של חומר בין-כוכבי, בגלקסיה מתרחשת יצירת כוכבים בקצב מתון של כשליש מסת שמש בשנה. נראה שבמרכז הגלקסיה נמצא חור שחור על-מסיבי עם מסה של כ- מסות שמש, שהשפעתו על החומר יוצרת גרעין גלקטי פעיל, מה שגורם לבהירות הגדולה של מרכז הגלקסיה ביחס לשוליה.

==קישורים חיצוניים==

* 

==הערות שוליים==

קטגוריה:גלקסיות ספירליות
קטגוריה:קבוצת הכוכבים שערות ברניקי
קטגוריה:צביר הבתולה
קטגוריה:הקטלוג הכללי החדש
מתן יעקב

מתן יעקב (נולד ב-25 בנובמבר 1989) הוא חזאי מזג האוויר בחברת החדשות של ערוץ 12.

==ביוגרפיה==
יעקב נולד וגדל בגן יבנה. את לימודיו בתיכון עשה ב"אורט רבין" שבמועצה המקומית.

לאחר שהתגייס לצה"ל, החל קורס טיס אולם הודח במהלכו, ולאחר מכן עבר לשרת במרכז החיזוי שבמחלקת השליטה והמבצעים של חיל האוויר כחזאי. במהלך שירותו פיקד על קורס חזאים וקורס קצינים. 

יעקב השתחרר כקצין בדרגת סרן ובמילואים קודם לדרגת רב-סרן.

ב-2017 החל לעבוד בחברת החדשות כחזאי וככתב חדשות, וכמפיק ומגיש את תחזית מזג האוויר במהדורת החדשות של ערוץ 12, מסקר ועורך כתבות בתחום הטבע, האקלים והסביבה. 

עם פיצול ערוץ 2, המשיך יעקב להגיש את תחזית מזג האוויר בחברת החדשות שעברה לשדר בערוץ קשת 12. 

החל משנת 2020 מגיש גם פינות שונות במהדורות המוקדמות של חברת החדשות וכן מגיש את "המהדורה הצעירה" של החדשות לילדים ונוער.

יעקב בוגר תואר ראשון במדעי הרפואה וביולוגיה מטעם אוניברסיטת חיפה, בוגר תואר ראשון קדם קליני רפואה מטעם אוניברסיטת תל אביב, ובעל רישיון טיס אזרחי ורישיון צלילה. לומד רפואת שיניים באוניברסיטת תל אביב.

יעקב מתגורר בתל אביב.

==קישורים חיצוניים==

* נטלי שחר, [https://www.ganyavne.net/mobile/%D7%90%D7%A0%D7%A9%D7%99%D7%9D/212371/2 איך נולד חזאי: סיפורו של מתן יעקב יליד גן יבנה], באתר גן יבנה נט, 29 בנובמבר 2017
* 	
* 

קטגוריה:חזאים
קטגוריה:אנשי טלוויזיה ישראלים
קטגוריה:סגל חברת החדשות
קטגוריה:בוגרי אוניברסיטת תל אביב
קטגוריה:בוגרי אוניברסיטת חיפה
קטגוריה:גן יבנה: אישים
קטגוריה:ישראלים שנולדו ב-1989
קטגוריה:חיילי צה"ל במלחמת חרבות ברזל
ניסים קינן

ניסים קינן (נולד ב-23 ביוני 1956) הוא עיתונאי ישראלי שמשמש כתב השטח של כאן חדשות (ולפני כן ברשות השידור) בדרום ישראל, ומגיש תוכניות רדיו. זוכה פרס העיתונאי המצטיין לשנת 2018.

==ביוגרפיה==
נולד בשם ניסים קקון, וגדל בבית שמש. אחיו מסעוד קקון, היה משגיח בישיבת חב"ד באגאדיר שבמרוקו ונהרג ברעידת אדמה.

קינן שירת בצה"ל כלוחם בסיירת שקד, וכקצין הגיע לדרגת סגן-אלוף. ממקימי יחידת מורן (יחידה מיוחדת בתותחנים) ואף צייר את תג היחידה.

למד תואר ראשון במדעי המדינה ותקשורת וסיים את לימודיו "בהצטיינות יתרה" (2% מהבוגרים המצטיינים ביותר בפקולטה) באוניברסיטת בר-אילן.

קינן עוסק בעיתונות מ-1973 ובמשך השנים זכה לפרסים בתחום.

בראשית שנות ה-80 חזר בתשובה וסייע בהפקת עיתונות דתית בדרום, כמו למשל דו שבועון בשם "תודעה", שתכניו זכו לביקורת מצד עיתונאי בשם דב רובין ובטור דעה חריף מאת עמוס קינן.

בינואר 2019 לקה באירוע מוחי. במשך כ-3 חודשים היה מחוסר הכרה ולאחר מכן במשך כ-3 חודשים עבר שיקום. כשהתעורר, תיקשר רק עם העיניים. היום הוא מדבר ובהכרה מלאה והרופאים מקווים שיצליח גם ללכת.

קינן מתגורר בבאר שבע ואב לשלושה ילדים.

== פרסים ==
* בשנת 2008 זכה בפרס קול ישראל על שם אילן רועה
* בשנת 2009 זכה בפרס ירושלים
* בשנת 2018 זכה בפרס העיתונאי המצטיין

==קישורים חיצוניים==
* 
* [https://www.the7eye.org.il/topic/%D7%A0%D7%99%D7%A1%D7%99%D7%9D-%D7%A7%D7%99%D7%A0%D7%9F 'ניסים קינן'], תגית באתר העין השביעית
* [http://www.shturem.net/index.php?section=news&id=96537 ילדי אגדיר האבודים], כתבה וראיון עם העיתונאי ניסים קינן, ערוץ 20.

==הערות שוליים==

קטגוריה:עיתונאים ישראלים
קטגוריה:בית שמש: אישים
קטגוריה:באר שבע: אישים
קטגוריה:סגל קול ישראל
קטגוריה:סגל כאן ב'
קטגוריה:לוחמי סיירת שקד
קטגוריה:סגני-אלופים בצה"ל
קטגוריה:בוגרי אוניברסיטת בר-אילן
קטגוריה:ישראלים שנולדו ב-1956
עודד הלפרין

עודד הלפרין (נכתב גם הלפרן; נולד ב-14 בינואר 1989) הוא ראש המועצה המקומית כפר תבור משנת 2018.

== ביוגרפיה ==
הלפרין נולד בכפר תבור. הוא בנם של זוג רופאים. אביו הוא ערן הלפרן,שהיה מנהל המרכז הרפואי רבין ויו"ר איגוד בתי החולים בישראל. עודד הלפרין התחנך בבית הספר היסודי ע"ש יצחק רבין בכפר תבור, ולאחר מכן בבית הספר החקלאי כדורי. את שירותו בצה"ל עשה ביחידת דובדבן כלוחם וכמפקד.

להלפרין תואר ראשון במנהל עסקים, עם התמחות במימון מהמרכז הבינתחומי הרצליה, תואר אותו סיים בהצטיינות יתרה, ותואר שני במדיניות ציבורית מאוניברסיטת תל אביב.

בין השנים 2015–2017 עבד כמנהל קהילה ביישוב הקהילתי עדי. בשנים 2017–2018 כיהן כמנכ"ל עמותת הבוגרים של יחידת דובדבן.

=== פעילות פוליטית ===
בשנת 2013 הקים הלפרין את סיעת "צעירי מסחה" אשר התמודדה בבחירות המקומיות למליאת המועצה המקומית כפר תבור וזכתה ב-30% מסך הקולות ובשלושה מושבים במליאת המועצה. בין השנים 2013–2018 כיהן כיו"ר הנהלת מתנ"ס כפר תבור וכסגן וממלא-מקום ראש המועצה יוסי דולה.

לאחר שהודיע דולה על פרישתו מהחיים הפוליטיים, הכריז הלפרין כי יתמודד על ראשות המועצה. בבחירות המוניציפליות שנערכו באוקטובר 2018, זכה הלפרין ב-48% מקולות הבוחרים ונבחר לראשות המועצה המקומית כפר תבור כשהוא גובר על 3 מועמדים אחרים. רשימתו "עתיד מסחה" זכתה ב-4 מ-9 המנדטים במליאת המועצה. בעת בחירתו היה צעיר ראשי הרשויות המקומיות בישראל.

בבחירות המקומיות שנערכו בסוף פברואר 2024, התמודד הלפרין כמועמד יחיד לראשות המועצה וזכה בתמיכה של 87% מקולות הבוחרים. סיעתו ״ממשיכים ביחד״ זכתה ל-6 מ-9 מושבים במליאת המועצה.

במקביל לתפקידו כראש המועצה המקומית כפר תבור מכהן הלפרין כחבר מליאה בוועדה המרחבית לתכנון ובנייה גליל מזרחי, חבר בדירקטוריון החברה למשק וכלכלה סוכנות לביטוח (1992) בע"מ וכיושב ראש עמותת המרכז הקהילתי כפר תבור.

ב-11 בנובמבר 2021 הצטרף הלפרין באופן רשמי למפלגת יש עתיד בראשות יאיר לפיד.

הלפרין הוא תושב כפר תבור, נשוי ואב לשתי בנות.

== כראש מועצה ==
במהלך תקופת כהונתו כראש המועצה המקומית זכתה המועצה בפרס 5 כוכבי יופי בכל שנה, נבנה בית כנסת שלישי במושבה, נפתח בית ספר "שקד" לחינוך מיוחד, בוצעה כניסה נוספת למושבה מכיוון כביש 65, נחנכו 2 גני ילדים חדשים, מועדון לגיל השלישי והחלה הקמתה של שכונת "נאות תבור" לאנשי קבע בשיתוף מנהלת המגורים של צה"ל.<ref></ref>

בנוסף לכך החלו העבודות לביצוע "עוקף כפר תבור"<ref></ref> אשר יסיט את תוואי כביש 65 אל מחוץ למושבה.

בשנת 2019 התקיים בכפר תבור לראשונה פסטיבל השקד אשר מתקיים מאז באופן רציף בכל שנה ומושך אלפים רבים של מבקרים מכל רחבי הארץ.

==קישורים חיצוניים==
* 

== הערות שוליים ==

קטגוריה:בוגרי המרכז הבינתחומי הרצליה
קטגוריה:בוגרי אוניברסיטת תל אביב
קטגוריה:בוגרי בית הספר כדורי
קטגוריה:לוחמי יחידת דובדבן
קטגוריה:ראשי מועצת כפר תבור
קטגוריה:עדי: אישים
קטגוריה:ישראלים שנולדו ב-1989
ג'ונתן כהן

ג'ונתן רפאל כהן (באנגלית: Jonathan Raphael Cohen) הוא דיפלומט יהודי-אמריקאי המכהן כשגריר ארצות הברית במצרים. טרם מינויו לתפקיד זה כיהן כסגן שגריר ארצות הברית באומות המאוחדות. בעבר כיהן כסגן עוזר מזכיר המדינה של ארצות הברית לעניינים אירופיים ואירואסיינים, מאוגוסט 2016 עד יוני 2018. בראשית 2018 החליט נשיא ארצות הברית דונלד טראמפ למנותו לסגן השגריר האמריקאי באו"ם, ומינויו אושר פה אחד על ידי הסנאט של ארצות הברית ב-24 במאי אותה שנה.

החל מ-1 בינואר 2019 כיהן כהן כשגריר ארצות הברית באו"ם בפועל, אחרי שניקי היילי עזבה את התפקיד. בספטמבר חדל מלאייש תפקיד זה עם אשרור מינויה של קלי קרפט לתפקיד בידי הסנאט של ארצות הברית.

== ביוגרפיה ==
כהן נולד בפאלו אלטו שבקליפורניה. הוא בוגר אוניברסיטת ג'ורג'טאון, אוניברסיטת פרינסטון והאוניברסיטה העברית בירושלים. כהן כיהן בתפקידים דיפלומטיים שונים המייצגים את ארצות הברית החל מ-1986, עת הצטרף אל מוסד שירות החוץ. הוא כיהן כסגן ראש המשלחת הדיפלומטית של ארצות הברית בניקוסיה בירת קפריסין בשנים 2008–2011. לאחר מכן, בשנים 2011–2013 היה ציר-יועץ לעניינים פוליטיים בשגרירות ארצות הברית בפריז שבצרפת, וכיהן גם כסגן ראש המשלחת הדיפלומטית בשגרירות ארצות הברית בבגדאד שבעיראק בשנים 2013–2016.

כהן מילא תפקידים רבים בשגרירויות ובקונסוליות האמריקאיות בבנגקוק שבתאילנד, בירושלים שבישראל, בווינה שבאוסטריה, בסטוקהולם שבשוודיה, באנקרה שבטורקיה וברומא שבאיטליה. באוגוסט 2016 הוא הועלה לתפקיד סגן עוזר מזכיר המדינה של ארצות הברית לעניינים אירופיים ואירואסיינים, ובפרט עסק בענייני קפריסין, טורקיה ויוון. במהלך כהונתו כסגן עוזר מזכיר המדינה, נפגש כהן עם הפטריארך האקומני של קונסטנטינופול ברתולומאיוס מקונסטנטינופול וטען בפני הוועדה לביטחון ושיתוף פעולה באירופה (Commission on Security and Cooperation in Europe) כי על ארצות הברית לשתף פעולה עם טורקיה במטרה להגביל את ההשפעות של איראן ורוסיה באזור.

ב-13 בפברואר 2018 החליט הנשיא דונלד טראמפ באורח רשמי למנות את כהן לסגן שגריר ארצות הברית באו"ם. מינויו של כהן אושר פה אחד על ידי הסנאט ב-24 במאי. הוא הושבע לתפקידו ב-8 ביוני 2018. מאז 1 בינואר 2019 הוא שגריר ארצות הברית באו"ם בפועל, וב-11 באפריל 2019 נבחר בידי הנשיא טראמפ לכהן כשגריר ארצות הברית במצרים, וב-1 באוגוסט אושר מינויו בידי הסנאט של ארצות הברית בהצבעה קולית. ב-17 בנובמבר 2019 הגיש כהן את כתב ההאמנה שלו והגיע אל קהיר ובכך נכנס לתפקידו.

==קישורים חיצוניים==

== הערות שוליים ==

קטגוריה:קליפורניה: אישים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת פרינסטון
קטגוריה:בוגרי אוניברסיטת ג'ורג'טאון
קטגוריה:שגרירי ארצות הברית באו"ם
קטגוריה:יהודים פקידי ממשל בארצות הברית
קטגוריה:חברי הקבינט של ארצות הברית בממשל דונלד טראמפ
קטגוריה:יהודים חברי הקבינט של ארצות הברית
קטגוריה:שגרירי ארצות הברית במצרים
קטגוריה:אמריקאים שנולדו ב-1965
דסנתרורוס

דסנתרורוס (שם מדעי: Dacentrurus; מילולית: "זנב מלא נקודות") הוא סוג של דינוזאור ממשפחת הסטגוזאוריים, שחי באירופה בסוף היורה לפני 150–154 מיליון שנה. דינוזאור זה התגלה ב-1902 בחופי בריטניה והוא נקרא גם בשם אומוזאורוס.

סוג הדינוזאור קרוב לסטגוזאורוס האמריקאי. אורכו הממוצע כ-7–8 מטרים ומשקלו כ-5 טון. לדסנתרורוס ארבע-רגליים כבדות, גפיים אחוריות ארוכות יותר מהקדמיות וזנב ארוך וקוצני, שסביבו חוליות רבות. על כתפי היצור זיזים קטנים (בדומה לטואוג'יאנגוזאורוס), המשמשים אמצעי הגנה מפני תוקפים, ועל גבו שורת קוצים משולשים. הזיזים בקצה הזנב קטנים מאלה של הסטגוזאורוס. דינוזאור זה ניזון מצמחייה קרקעית באמצעות לסתותיו הקטנות.

==קישורים חיצוניים==

*
<gallery>
קובץ:Dacentrurus NHM.jpg|מאובן
</gallery>

קטגוריה:סטגוזאוריים
קטגוריה:דינוזאורים שחיו ביורה עליון באירופה
קטגוריה:מאובני טקסונים שתוארו ב-1902
קטגוריה:הממלכה המאוחדת: מאובנים
צלופיזואידה

צלופיזואידה (שם מדעי: Coelophysoidea) היא על-משפחה של דינוזאורים טורפים מקבוצת התרופודה, אשר חיו בין סוף הטריאס לתחילת היורה לפני 183–220 מיליון שנה. הם היו מהראשונים שבתרופודים שמהם התפתחו הטטנורים ואולי הדילופוזאוריים.

מאובני בני הקבוצה נמצאו בכל היבשות. הם היו ציידים קטנים באורך 1–6 מטר, והיו בעלי גוף קל הבנוי לריצה. ייתכן גם שצדו בלהקות. כמה מהמאובנים הוכיחו שחלקם היו קניבלים שטרפו צעירים שלהם.

==מיון==
**סוג דרקורפטור (Dracoraptor)
**סוג Dolichosuchus
**סוג גוג'וזאורוס (Gojirasaurus')
**סוג Lophostropheus
**סוג פודוקזאורוס (Podokesaurus)
**סוג Powellvenator
**סוג Tawa
*משפחה צלופיזיים (Coelophysidae)

הקלדוגרמה שלמטה נמצאה במחקר שבוצע על ידי Matthew T. Carrano, John R. Hutchinson and Scott D. Sampson, 2005.<ref></ref>

==קישורים חיצוניים==

==הערות שוליים==

*
קטגוריה:בעלי חיים שתוארו ב-1928
קטגוריה:טקסונים שתוארו בידי פרנץ נופצ׳ה
המיילד (סדרת טלוויזיה)

המיילד (באנגלית: The Delivery Man) הוא סיטקום בריטי ששודר בשנת 2015 ברשת ITV. בסדרה מככב דארן בויד בתפקיד מתיו בנטינג, שוטר לשעבר שעזב את המשטרה והתחיל לעבוד כמיילד. החל מאוגוסט 2015 שודרה הסדרה בנטפליקס בבריטניה, אירלנד, ארצות הברית, קנדה, אוסטרליה וניו זילנד.

==הפקה==
פרק הפיילוט צולם בפברואר 2014. העונה הראשונה של הסדרה צולמה מאוקטובר עד דצמבר 2014 באולפני 3 Mills.

==שחקנים ודמויות==
* דארן בויד – מתיו בנטינג
* אסלינג באה – ליסה מקגוגן, מיילדת זוטרה
* ג'ו דה קוסטה – ריאן סקסינגטון, החבר של ליסה
* פיי ריפלי – קייטלין טילבי, מיילדת בכירה
* פדי מקגינס – איאן הנוול, שוטר שהושעה, משמש כמאבטח בבית החולים
* אלכס מקווין – לוק אדוארד, רופא מיילד בכיר
* ליואלה גדעון – פטרישה פאטינסון, מיילדת בכירה
* ג'ני ז'אק – נטשה פיפס ("טאש"), מיילדת זוטרה

==פרקים==

==קישורים חיצוניים==

* [https://www.comedy.co.uk/tv/the_delivery_man/ "המיילד"] באתר British Comedy Guide

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:קומדיות מצבים בריטיות
EAPPI

תוכנית הליווי האקומנית בפלסטין ובישראל (באנגלית: Ecumenical Accompaniment Programme in Palestine and Israel) היא תוכנית בינלאומית, אקומנית (כלל נוצרית), המגייסת משקיפים לכמה עיירות וכפרים פלסטיניים כדי לפקח על יחסי הגומלין בין התושבים הפלסטינים לבין הצבא הישראלי. הנוכחות של משקיפים נועדה לספק הגנה ולמתן את החיכוך. הפרות של ההסכמים מנוטרות ומדווחות והמשקיפים מספרים בפומבי על חוויותיהן.

== היסטוריה ==
ארגון EAPPI נוסד בשנת 2002 בחסות מועצת הכנסיות העולמית, בתגובה לבקשות של ראשי הכנסיות בירושלים. באתר הארגון מצוין כי מתנדבים מתגייסים לשורותיו מאוסטריה, אוסטרליה, אורוגוואי, אירלנד, אקוודור, ארגנטינה, ארצות הברית, ברזיל, בריטניה, גרמניה, דנמרק, דרום אפריקה, הולנד, נורווגיה, פולין, הפיליפינים, פינלנד, צרפת, קולומביה, קנדה, שוודיה ושווייץ.

בדצמבר 2016 נמנעה כניסתה לישראל של איזבל פירי, מזכ"לית עמיתה במועצת הכנסיות, בטענה ש"המועצה מקדמת את תוכנית EAPPI, שפעיליה מגיעים לארץ לתקופות קצובות ומקדמים פעילות אנטי-ישראלית". בשלהי ינואר 2019 הודיע הארגון כי יוציא את פעיליו מהעיר חברון בעקבות החלטת רה"מ בנימין נתניהו שלא לחדש את המנדט לארגון TIPH בעיר.

== מטרת ושיטות הארגון ==
לטענת הארגון, מטרתו היא "לחוות את החיים תחת כיבוש, להשתלב עם פלסטינים וישראלים השואפים לשלום צודק, לשנות את המעורבות של קהילות בינלאומיות בסכסוך, להפציר בהם לפעול נגד חוסר צדק באזור". הארגון שולח כ-25–30 פעילים במקביל לירושלים ולגדה המערבית עם אשרות תייר, לתקופות של שלושה חודשים כל פעם. עד היום השתתפו בפעילות כ-1800 פעילים. הם עוסקים בהתבוננות ונטילת עדות, הגנה מפני ישראל ושינוי המצב על ידי הסברה לאחר החזרה לארצות מוצאם. הארגון נעזר בארגונים ישראליים כגון שוברים שתיקה, מחסום ווטש ובצלם.

שלושה ראשי כנסיות בירושלים, בהם מישל סבאח, שיבחו בשנת 2004 את פעולות הארגון. הם ציינו כי פעילי הארגון עוקבים ומדווחים על הפרות של זכויות אדם והחוק ההומניטרי הבינלאומי ותומכים בהתנגדות לא-אלימה, ובכך מדגימים את התרומה החיובית של הכנסיות לחברה הפלסטינית, הן למוסלמים והן לנוצרים.

== ראו גם ==
* TIPH

==קישורים חיצוניים==
* 

== הערות שוליים ==

קטגוריה:הסכסוך הישראלי-פלסטיני: ארגונים
ז'יל פרו

ז'יל-ז'וזף פרו (בצרפתית: Jules-Joseph Perrot; 18 באוגוסט 1810 – 29 באוגוסט 1892) היה רקדן וכוריאוגרף צרפתי, שפעל בהמשך בתיאטרון מריאינסקי בסנקט פטרבורג, רוסיה. הוא יצר כמה מן הבלטים המפורסמים ביותר במאה ה-19, בהם "פה דה קאטר", "לה אסמרלדה", "אונדין" וז'יזל עם ז'אן קוראלי.

== מרקדן למנהל בלט ==
פרו נולד בליון שבצרפת. הוא הרבה לרקוד עם מארי טליוני, אך שותפותם לא האריכה ימים. לאחר זמן מה סירבה טליוני לרקוד עמו מחשש, שיעיב עליה. הוא עזב את האופרה של פריז ב-1835 לתור מרכזי ריקוד אירופאים כגון לונדון, מילאנו, וינה ונאפולי, שם פגש את קרלוטה גריזי ועמד על כשרונה. הוא אימן אותה והציג אותה לפני העולם כבלרינה הגדולה הבאה בהופעה בלונדון בשנת 1836, כשהוא עצמו רוקד כבן-זוגה.
"האופרה פולקה" כפי שבוצעה על ידי מדמואזל קרלוטה גריזי ומסיה ז'יל פרו, (בוסטון: ויליאם ה. אוקס, בסביבות 1840s)

בעקבות הצלחת תרומותיו לכוריאוגרפיה של ז'יזל, המשיך פרו וכתב את Alma ou La Fille du Feu ("אלמה" או "עלמת האש") (לונדון 1842) לפאני צ'ריטו. הכוריאוגרפיה זכתה להצלחה רבתי. במהלך שש השנים הבאות יצר בקביעות בלטים ב"תיאטרון הוד מלכותה" בלונדון, בהם "אונדין" (1843), "אסמרלדה" (1844), "משפט פאריס" (1846) ו"פה דה קאטר" (12 ביולי 1845). בבלט הזה, הצליח במשימה הקשה, לשכנע את ארבע הבלרינות המובילות באותם ימים להופיע יחד על במת תיאטרון הוד מלכותה בלונדון. רבים מן הבלטים שיצר פרו נכתבו למוזיקה של צ'זארה פוני.

"שיעור בלט", ציור של [[אדגר דגה במוזיאון ד'אורסיי, רקדניות בחזרה עם ז'יל פרו ב"אולם המחול" של ארמון גרנייה, 1875]]

פרו הוזמן לרקוד בבלט האימפריאלי בסנקט פטרבורג ובהמשך התמנה למנהל הבלט שם. הוא נשאר עם הבלט הרוסי האימפריאלי עד 1858. בתקופת שהותו שם, נישא לקפיטולינה סמובסקאיה, תלמידה בבית הספר של התיאטרון האימפריאלי. לזוג נולדו שני ילדים. הוא חזר לפריז לחיים של בטלה יחסית.

פרו מת בעת חופשה בפאראמה, ב-29 באוגוסט 1892.

==קישורים חיצוניים==

* 
* 

קטגוריה:רקדנים צרפתים
קטגוריה:כוריאוגרפים צרפתים
קטגוריה:מנהלי בלט
קטגוריה:ז'יזל
קטגוריה:צרפתים שנולדו ב-1810
קטגוריה:צרפתים שנפטרו ב-1892
תיאור קולי

קריין מבצע תיאור קולי בזמן אמת בתיאטרון
תיאור קולי או תיאור חזותי היא רצועת קול מיוחדת עבור אמצעי מדיה חזותית (כגון טלוויזיה וקולנוע, מחול, אופרה ואמנות חזותית, הכוללת תיאור של המתרחש על המסך או הבמה, אשר מיועדת בעיקר לעיוורים וללקויי ראייה. היא מורכבת מקריין שמדבר במהלך ההתרחשות החזותית, בעיקר בזמן ההפסקות הטבעיות של השֶׁמַע.

באמנויות הבמה (תיאטרון, מחול ואופרה) ובמדיה (תכנים טלוויזיוניים וסרטי קולנוע), התיאור הוא סוג של תרגום שמיעתי-חזותי, הנעזר בהפסקות בדיאלוג או בין מרכיבי קול נחוצים, כדי להוסיף נרטיב שמתרגם את התמונה החזותית לחוש, שנגיש למיליוני אנשים שחסרה להם גישה מלאה לתכנים טלוויזיוניים ולסרטים. מדי פעם, כאשר יש דיאלוג שמתבצע בשפה אחרת מן השפה הראשית של הסרט, מוקרא התרגום על ידי קריין (לרוב בעל קול שונה מהקריין הראשי). במוזיאונים או בתערוכות אמנות חזותית, סיורים עם תיאור קולי משמשים כדי לספק גישה למבקרים עיוורים או בעלי לקות ראייה.

חוקרים פועלים כדי להראות כיצד התיאור הקולי, שנפוץ בו השימוש במבחר מילים מגוונות, כגון מילים נרדפות ודימויים, עוזר לא רק לילדים עיוורים וגם לסובלים מלקות למידה, אלא גם יכול לשפר את האוריינות של כלל הילדים.

== קישורים חיצוניים ==

* [https://www.clfb.org.il/heb/making_art_accessible/audio_description/ הסבר על תיאור קולי], באתר הספרייה המרכזית לעיוורים ולבעלי לקויות קריאה

קטגוריה:טכנולוגיה מסייעת
קטגוריה:טלוויזיה: טכנולוגיה
קטגוריה:מינוחים בקולנוע
הטרודונטוזאוריים

השוואה של מיני המשפחה לאדם
הטרודונטוזאוריים (שם מדעי: Heterodontosauridae) היא משפחת דינוזאורים בעלי אגן דמוי עוף אשר חיו בין היורה התחתון לקרטיקון התחתון ברחבי כל היבשות, למעט אוסטרליה.

המאפיין העיקרי של בני המשפחה הוא שיניהם המוזרות אשר הזכירו ערכת שיניים של יונקים מודרניים. בקדמת הלסת שלהם היה מקור קרני ומאחוריו היו ניבים קדמיות, שיניים דמוי מלתעות ובאחורי הלסת שיניים טוחנות בדומה למרבי אוכלי הצמחים. כמה חוקרים רואים בכך הוכחה שהם היו טורפים או אוכלי כל ולא התבססו רק על צמחים.

מינים אלה הגיעו לאורך 1–2 מטר והיו דו-רגליים. הם התפחתו אולי למינים גדולים יותר כמו ההדרוזאוריים שהיו צמחוניים לחלוטין.

==מיון==
**סוג אצ'ינודון (Echinodon)
**סוג Fruitadens
**סוג טיאניולונג (Tianyulong)
*תת-משפחה Heterodontosaurinae
**סוג ליקורינוס (Lycorhinus)
**סוג פגומסטקס (Pegomastax)
**סוג Manidens
**סוג אבריקטוזאורוס (Abrictosaurus)
**סוג הטרודונטוזאורוס (Heterodontosaurus)

==קישורים חיצוניים==

*
ארריפסוכוס

ארריפסוכוס (שם מדעי: Araripesuchus) הוא סוג של זוחל נכחד דמוי-תנין אשר חי בתור קרטיקון שבעידן המזוזואיקון באמריקה הדרומית (בברזיל עד ארגנטינה), מרכז אפריקה ובמדגסקר. בעבר אזורים אלה היו מאוחדים תחת היבשת גונדוונה. הוא היה דומה בצורתו לאנטוסוכוס בעל מקור הברווז. נמצאו בסוג זה 5 מינים שונים כשמינים נוספים שויכו לסוגים אחרים.

דמוי-תנינאי זה היה קטן יחסית, רק באורך 1-1.5 מטר והגיע למשקל 40 קילוגרם. הוא הותאם לחיי קרקע ולריצה מהירה והוא היה בעל ראש גדול עם לסת דמוית-מקור ובה שיניים מגודלות יחסית. לא ברור למה שימש אך אולי הוא עזר לו ללכוד טרף במהירות ממארב על גדת המים. נמצאו הוכחות לכך שהגוף שלו כוסה באוסטאודרם.

==קישורים חיצוניים==

קטגוריה:בעלי חיים שחיו בקרטיקון באפריקה
קטגוריה:בעלי חיים שחיו בקרטיקון באמריקה הדרומית
קטגוריה:בעלי חיים שחיו בקרטיקון בהודו ובמדגסקר
קטגוריה:דמויי תנינאים מהקרטיקון
קטגוריה:מדגסקר: מאובנים
שוטר (מקרא)

שוטר הוא תפקיד במערכות השלטון, המוזכר במקרא מספר פעמים.

==במקרא==
המילה "שוטר" נגזרה מהפועל שט"ר, שמשמעו באכדית, "לכתוב". בהתאם לכך, בתרגום השבעים המילה "שוטרים" מתורגם הרבה פעמים ל-γραμματεῖς ("סופרים").

מהעובדה שהשוטר מוזכר במקרא בדרך כלל לצד שרים, שופטים וזקנים, הסיקו חוקרים שתפקידו בתקופת המקרא היה מקביל למושל או למפקח.

על סוף ימי דוד המלך כתוב שששת אלפים לויים שימשו כשופטים ושוטרים. כמו כן בספר דברי הימים מוזכרים שוטרים לויים שמינה יהושפט מלך יהודה בעת טיהור הפולחן; "וגם בירושלים העמיד יהושפט מן הלוים והכהנים ומראשי האבות לישראל למשפט ה' ולריב". על כך נכתב בתלמוד (מסכת יבמות פו עמוד ב): "אמר רב חסדא בתחלה לא היו מעמידים שוטרים אלא מן הלוים שנאמר (דברי הימים ב יט, יא) ושוטרים הלוים לפניכם עכשיו אין מעמידין שוטרים אלא מישראל שנאמר ושוטרים הרבים בראשיכם:" המשך חכמה משער כי עוד במהלך שעבוד מצרים החלו הלוויים לשמש כשוטרים כי היו פטורים מהשעבוד.

==בתקופת המשנה והתלמוד==
בתקופת המשנה והתלמוד הוטל על השוטר גם תפקיד ביצועי, והוא להוציא אל הפועל את פסקי הדין של השופטים. כך במדרש תנחומא: "כיון שנתחייב אדם בבית דין לחבירו... מוסרו ביד שוטר והשוטר מוציא ממנו".

בנוסף לתפקיד ההוצאה לפועל הוטל על השוטר לוודא, כי המשקלות של הסוחרים מכוילות למשקל הנכון, ולשמור באופן כללי על הסדר הציבורי, כדברי הרמב"ם: "שוטרים... המסבבין בשווקים וברחובות ועל החנויות לתקן השערים והמידות ולהכות כל מעוות". בשל משמעות זו, שמירת הסדר הציבורי, נבחר המונח "שוטר" עבור אנשי המשטרה בעת המודרנית.

==הערות שוליים==

קטגוריה:שבט לוי
קטגוריה:משטרה
קטגוריה:מילים בתנ"ך
מיכאל בבלי

מיכאל (מיקי) בבלי (21 בפברואר 1936 כ"ח בשבט ה'תרצ"ו - אפריל 2018, י"ג באייר ה'תשע"ח) היה דיפלומט ישראלי. כיהן כשגריר ישראל בהולנד וכסמנכ"ל אגף מערב אירופה במשרד החוץ.

כיהן כנציג נציבות האו"ם לפליטים UNHCR בין 1999–2014. מגיש ועורך תוכנית הרדיו "אוסף פרטי" בקול המוסיקה וכאן קול המוסיקה.

== שירות צבאי ולימודים ==
בבלי עשה את שירותו בצה"ל בלהקת הנח"ל. לאחר שחרורו למד מתמטיקה ויחסים בינלאומיים באוניברסיטה העברית בירושלים. סיים את התואר השני באוניברסיטת סורבון בפריז.

== שירות במשרד החוץ ==
* 1961-1964 מתמחה במחלקת אפריקה, מחלקת מערב אירופה והמחלקה הכלכלית
* 1964-1966 מזכיר שני, ז'נבה (שווייץ)
* 1966-1969 מזכיר ראשון, יאונדה (קמרון)
* 1969-1971 עוזר ראשי במחלקת צפון אמריקה
* 1972-1975 יועץ (מקומי) בפריז (צרפת)
* 1975-1976 סגן מנהל המחלקה לאירופה ג'
* 1976-1978 סגן מנהל מחלקת צפון אמריקה
* 1978-1981 קונסול כללי בבוסטון (ארצות הברית)
* 1981-1983 ציר (מקומי) ברומא (איטליה)
* 1983-1987 חל"ת מנהל קשרי חוץ באוניברסיטה העברית בירושלים
* 1987-1990 מנהל מחלקת אירופה 1
* 1990-1995 שגריר ישראל בהולנד
* 1995-1997 סמנכ"ל אגף מערב אירופה

== מוזיקה - תפקידים ציבוריים ==
איש מדור המוזיקה במשרד התרבות והספורט.

חבר הוועד המנהל ונאמן כבוד של האקדמיה למוסיקה ולמחול בירושלים.

== קול המוסיקה ==
בבלי ערך והגיש את התוכנית השבועית "אוסף פרטי" במשך שבע עשרה שנים בתחנת הרדיו קול המוסיקה וכאן קול המוסיקה. התוכנית הציגה נושאים מגוונים בעולם המוזיקה והתבססה על אוסף ההקלטות שבנה במשך שבעה עשורים. בסך הכל הוקלטו כ-700 תוכניות, מקצתן כוללות הקלטות וביצועים נדירים כמו הופעת הבכורה של מריה קאלאס.

== משפחתו ==
נולד בתל אביב, בנם של הכנרת וכוהנת הנימוסין חנה בבלי והדיפלומט יצחק בבלי, שהיו שניהם חברי "ההגנה". נישא לרעייתו רות לבית ואהל בשנת 1963, בנו הוא הדיפלומט הישראלי עפר בבלי. בנותיו הן השופטת הבכירה בבית משפט השלום שרון לארי-בבלי ותמר בבלי-רייטר.

בבלי היה איש ספר, דיבר שבע שפות.

נפטר בירושלים באפריל 2018.

==קישורים חיצוניים==
* [https://mfa.gov.il/memorial/Perpetuated/Pages/Michael_Bavli.aspx מיכאל בבלי], באתר משרד החוץ

== הערות שוליים ==

קטגוריה:שגרירי ישראל בהולנד
קטגוריה:קרייני רדיו ישראלים
קטגוריה:חברי להקת הנח"ל
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת פריז
קטגוריה:ישראלים שנולדו ב-1936
קטגוריה:ישראלים שנפטרו ב-2018
ז'ורדן פושה

ז'ורדן פושה (בצרפתית: Jordan Faucher; נולד ב-6 בנובמבר 1991) הוא כדורגלן צרפתי ממוצא אלג'יראי המשחק בעמדת החלוץ.

==קריירה==
פושה התחיל את הקריירה שלו במחלקת הנוער של מץ עמה זכה בגביע הצרפתי לנוער.

ב-9 ביוני 2010 עזב את מץ וחתם בטור. ב-17 בדצמבר 2010 ערך את הופעת הבכורה שלו בטור במשחק הליגה נגד נים. ארבעה ימים לאחר מכן, כבש את שער הבכורה שלו בקריירה נגד אנז'ה.

בקיץ חתם בטורנה מהליגה הבלגית השלישית, בה שיחק עונה אחת וכבש 10 שערים ב-21 הופעות.

בקיץ חתם ברויאל אנטוורפן מהליגה הבלגית השנייה.

ב-5 בפברואר 2014 חתם במכבי הרצליה מהליגה הלאומית. בחצי העונה הראשונה שלו במועדון כבש 10 שערים ב-14 הופעות. הוא סיים את עונת 2016/2017 כמלך שערי הליגה עם 24 שערים. הוא שיחק בהרצליה 3 וחצי עונות.

ב-9 ביולי 2017 חתם לשנתיים בהפועל רעננה מליגת העל. בינואר פושה עבר לבני סכנין.

ב-2 באוגוסט 2018 חזר לצרפת וחתם ברד סטאר מהליגה השנייה בצרפת.

ב-10 ביולי 2019 חתם בסקודה קסנתי מליגת העל היוונית.

ב-5 באוגוסט 2020 חזר לבלגיה וחתם בוואסלנד-בוורן.

ב-31 בינואר 2022 הושאל לווירטון.

בקיץ 2022 הצטרף להפועל עכו מהליגה הלאומית.

==תארים==
; אישיים
*מלך השערים בליגה הלאומית: 2016/2017 (24 שערים)

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני טור
קטגוריה:כדורגלני רויאל אנטוורפן
קטגוריה:כדורגלני מכבי הרצליה
קטגוריה:כדורגלני הפועל רעננה
קטגוריה:כדורגלני בני סכנין
קטגוריה:כדורגלני רד סטאר
קטגוריה:כדורגלני סקודה קסנתי
קטגוריה:כדורגלני ואסלנד-בוורן
קטגוריה:כדורגלני וירטון
קטגוריה:כדורגלני הפועל עכו
קטגוריה:קרטיי: כדורגלנים
קטגוריה:צרפתים ממוצא אלג'יראי
קטגוריה:צרפתים שנולדו ב-1991
מרטין זמאן

מרטין זמאן (בצ'כית: Martin Zeman; נולד ב-28 במרץ 1989) הוא כדורגלן צ'כי המשחק בעמדת החלוץ בסלבוי מיטו.

==קריירה==
זמאן התחיל את הקריירה שלו בקבוצת הילדים של טאבור, עיר הולדתו, ובגיל 12 הצטרף לספרטה פראג. בגיל 18, הצטרף לקבוצה הבוגרת של המועדון. עד מהרה הפך לשחקן הרכב בקבוצה ובעונת , אף זכה עמה באליפות.

בקיץ הושאל זמאן לאדמירה ואקר מליגת העל האוסטרית עד לסיום העונה. בסיום העונה חזר לפראג, והושאל לויקטוריה פלזן.

בקיץ הושאל לסניצה מליגת העל הסלובקית ובמהלך העונה חזר לצ'כיה, הפעם חתם בפריבראם.

בקיץ שוחרר מספרטה פראג וחתם בפ.צ. סיון מליגת העל השווייצרית.

ב-24 באוגוסט 2016 חזר לקדנציה שנייה בוויקטוריה פלזן.

ב-16 בינואר 2019 חתם בהפועל רעננה מליגת העל.

ב-10 ביולי 2019 זמאן חזר לצ'כיה וחתם בפריבראם.

ב-25 בפברואר 2020 חתם זמאן בסלובן ליברץ.

ב-11 באוגוסט 2020, זמאן חתם בל.ק.ס. ניצ'יצ'ה מליגת העל הפולנית.

ב-25 במרץ 2022 חזר לצ'כיה כאשר חתם בסלבוי מיטו.

==קישורים חיצוניים==

==הערות שוליים==

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:חלוצי כדורגל צ'כים
קטגוריה:כדורגלני ספרטה פראג
קטגוריה:כדורגלני אדמירה ואקר
קטגוריה:כדורגלני ויקטוריה פילזן
קטגוריה:כדורגלני סניצה
קטגוריה:כדורגלני פ.צ. סיון
קטגוריה:כדורגלני הפועל רעננה
קטגוריה:כדורגלני סלובן ליברץ
קטגוריה:כדורגלני ל.ק.ס. ניצ'יצ'ה
קטגוריה:כדורגלנים זרים בישראל
קטגוריה:ספורטאים זרים באוסטריה
קטגוריה:ספורטאים זרים בשווייץ
קטגוריה:ספורטאים צ'כים בישראל
קטגוריה:ספורטאים זרים בפולין
קטגוריה:צ'כים שנולדו ב-1989
איסק קיסה טלין

איסק קיסה טלין (בשוודית: Isaac Kiese Thelin; נולד ב-24 ביוני 1992) הוא כדורגלן שוודי המשחק בעמדת החלוץ בקבוצת מאלמה ובנבחרת שוודיה.

==קריירת מועדונים==
קיסה טלין התחיל את הקריירה שלו בקבוצת הילדים של קרלסלונדס, ממנה התקדם עד לקבוצה הבוגרת. בשנת חתם בנורשפין.

ב-4 ביוני 2014 חתם לארבע עונות במאלמה. ב-16 ביולי 2014 ערך טלין את הופעת הבכורה שלו בקבוצה במשחק נגד ונטספילס במסגרת מוקדמות ליגת האלופות. ב-19 ביולי 2014 הוא הבקיע את שער הבכורה שלו בקבוצה במשחק הליגה נגד קאלמאר. עד לסיום העונה בשוודיה הוא כבש 5 שערים ב-14 משחקים.

ב-22 בינואר 2015 חתם לארבע וחצי שנים בבורדו. יומיים לאחר מכן, הוא ערך את הופעת הבכורה שלו בקבוצה במשחק הליגה נגד בסטיה.

ב-5 בינואר 2017 הושאל לאנדרלכט עד לסיום העונה, וב-24 במאי עבר לקבוצה באופן רשמי.

ב-31 באוגוסט 2017 הושאל לואסלנד-בוורן.

ב-7 באוגוסט 2018 הושאל לבאייר לברקוזן מהבונדסליגה.

ב-9 בינואר 2020, טלין הושאל למאלמה לכל השנה.

ב-6 בינואר 2021, טלין הושאל לקסימפאשה מליגת העל הטורקית.

ב-16 במרץ 2022 חזר לקדנציה שנייה במאלמה.

==קריירה בינלאומית==
קיסה טלין שיחק בצעירותו בכל הנבחרות הצעירות של שוודיה, ואף זכה עם נבחרת הצעירה באליפות אירופה בכדורגל עד גיל 21 - 2015.

ב-15 בנובמבר 2014 ערך את הופעת הבכורה שלו בנבחרת במשחק ידידות נגד . קיסה טלין נכלל בסגל הנבחרת לקראת מונדיאל 2018.

==תארים==
; מאלמה
*ליגת העל השוודית: 
*הסופר קאפ השוודי: 

; אנדרלכט
*ליגת העל הבלגית: 
*הסופר קאפ הבלגי: 

; נבחרת שוודיה
*אליפות אירופה בכדורגל עד גיל 21: 2015

==קישורים חיצוניים==

קטגוריה:כדורגלנים שוודים
קטגוריה:חלוצי כדורגל שוודים
קטגוריה:כדורגלני נורשפין
קטגוריה:כדורגלני מאלמה
קטגוריה:כדורגלני בורדו
קטגוריה:כדורגלני אנדרלכט
קטגוריה:כדורגלני ואסלנד-בוורן
קטגוריה:כדורגלני באייר לברקוזן
קטגוריה:כדורגלני קסימפאשה
קטגוריה:כדורגלני בניאס
קטגוריה:כדורגלני נבחרת שוודיה
קטגוריה:כדורגלני מונדיאל 2018
קטגוריה:ספורטאים שוודים בצרפת
קטגוריה:ספורטאים זרים בבלגיה
קטגוריה:ספורטאים שוודים בגרמניה
קטגוריה:ספורטאים זרים בטורקיה
קטגוריה:ספורטאים זרים באיחוד האמירויות הערביות
קטגוריה:שוודים שנולדו ב-1992
גיז'רמו וארלה

גיז'רמו וארלה אוליברה (בספרדית: Guillermo Varela Olivera; נולד ב-24 במרץ 1993) הוא כדורגלן אורוגוואי המשחק בעמדת המגן ימני בקבוצת פלמנגו.

==קריירת מועדונים==
וארלה התחיל את הקריירה שלו במחלקת הנוער של פניארול. ב-5 ביוני 2011 ערך את הופעת הבכורה שלו בקבוצה הבוגרת בהפסד 0–1 לראסינג קלוב דה מונטווידאו.

ב-11 ביוני 2013 חתם וארלה לחמש עונות במנצ'סטר יונייטד מהפרמייר ליג תמורת 2.8 מיליון אירו.

בספטמבר הושאל לריאל מדריד קסטיליה, קבוצת המילואים של ריאל מדריד. בנוסף, נרשם בסגל הקבוצה הראשונה בליגת האלופות, אך לא זכה לדקות משחק. במדי ריאל מדריד קסטיליה, וארלה שיחק 33 משחקי ליגה וכבש שער אחד.

בעונת חזר ליונייטד. ב-5 בדצמבר 2015 ערך את הופעת הבכורה שלו ביונייטד במשחק הליגה נגד וסטהאם יונייטד. שלושה ימים לאחר מכן, ערך את הופעת הבכורה שלו בליגת האלופות בהפסד 2–3 נגד וולפסבורג. ב-19 באפריל 2016 כבש בזמן פציעות את שער האליפות של מנצ'סטר יונייטד עד גיל 21.

ב-23 ביולי 2016 הושאל וארלה לאיינטרכט פרנקפורט מהבונדסליגה עד לסיום העונה. וארלה, שגילה יכולת טובה ברוב שלבי העונה, הושעה על ידי הצוות המקצועי לקראת סיום העונה לאחר שעשה קעקוע שממנו התפתח לו זיהום.

ב-12 באוגוסט 2017 חזר לפניארול. 8 ימים לאחר מכן, ערך את הופעת הבכורה המחודשת שלו בקבוצה.

ב-20 בדצמבר 2018 חתם לארבע וחצי עונות בפ.צ. קופנהגן מליגת העל הדנית.

ב-17 באוקטובר 2020, וארלה הושאל לדינמו מוסקבה מליגת העל הרוסית.

==קריירה בינלאומית==
וארלה השתתף בצעירותו בגביע העולם בכדורגל עד גיל 20 ביחד עם אורוגוואי מולדתו.

ב-5 במרץ 2016 זומן לראשונה לסגל הנבחרת הבוגרת. ב-10 בנובמבר 2017 ערך את הופעת הבכורה שלו בנבחרת בתיקו 0-0 נגד . וארלה נכלל בסגל הנבחרת לקראת מונדיאל 2018.

נכלל בסגל נבחרת אורוגוואי בטורניר מונדיאל 2022.

==קישורים חיצוניים==

== הערות שוליים ==

קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:מונטווידאו: כדורגלנים
קטגוריה:כדורגלני פניארול
קטגוריה:כדורגלני מנצ'סטר יונייטד
קטגוריה:כדורגלני ריאל מדריד קסטיליה
קטגוריה:כדורגלני איינטרכט פרנקפורט
קטגוריה:כדורגלני פ.צ. קופנהגן
קטגוריה:כדורגלני דינמו מוסקבה
קטגוריה:כדורגלני פלמנגו
קטגוריה:כדורגלני נבחרת אורוגוואי
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים אורוגוואים באנגליה
קטגוריה:ספורטאים אורוגוואים בספרד
קטגוריה:ספורטאים זרים בגרמניה
קטגוריה:ספורטאים זרים בדנמרק
קטגוריה:ספורטאים זרים ברוסיה
קטגוריה:ספורטאים זרים בברזיל
קטגוריה:אורוגוואים שנולדו ב-1993
ז'אן-פרנסואה לה גאל

ז'אן-פרנסואה לה גאל (בצרפתית: Jean-François Le Gall; נולד ב-15 בנובמבר 1959) הוא מתמטיקאי צרפתי העוסק בתורת ההסתברות, ובפרט בתהליכים מקריים והקשר שלהם למשוואות דיפרנציאליות חלקיות, תהליכי-על, תהליכי לוי, עצים אקראיים, גרפים אקראיים ועוד.

==ביוגרפיה==
בשנת 1978 החל ללמוד באקול נורמל סופרייר ובשנת 1982 קיבל תואר דוקטור למתמטיקה מאוניברסיטת פייר ומארי קירי על תזה שכותרתה "Temps locaux et équations différentielles stochastiques" שנעשתה בהנחיית מארק יור.

עסק במחקר במרכז הלאומי למחקר מדעי (CNRS) ובאוניברסיטת פייר ומארי קירי, שבה מונה לפרופסור בשנת 1988. במקביל שימש בשנים 1997–2007 פרופסור באקול נורמל סופרייר. בשנת 2006 מונה לפרופסור באוניברסיטת פריז דרום באורסיי ומאז 2013 חבר האקדמיה הצרפתית למדעים. עם תלמידיו לדוקטורט נמנה ונדלין ורנר, זוכה מדליית פילדס.

הוא חתן פרס רולו דוידסון לשנת 1986, פרס לואב לשנת 1997, פרס פרמה לשנת 2005, פרס סופי ז'רמיין לשנת 2005 ופרס וולף לשנת 2019.

==קישורים חיצוניים==

* [https://www.math.u-psud.fr/~jflegall/ Jean-François LE GALL], באתר של אוניברסיטת פריז דרום 

==הערות שוליים==

קטגוריה:מתמטיקאים צרפתים
קטגוריה:חוקרי תורת ההסתברות
קטגוריה:סגל אקול נורמל סופרייר
קטגוריה:זוכי פרס וולף למתמטיקה
קטגוריה:צרפתים שנולדו ב-1959